**PÁLYÁZATI HIRDETMÉNY**

**I.**

**Százhalombatta Város Önkormányzata**

**Pénzügyi, Egészségügyi és Városüzemeltetési Bizottságának**

**102/2023.(III.28.) PEVB. sz. határozata alapján**

**Százhalombatta, Ifjúság útja 7. szám alatti, 2247/1 hrsz-ú „Polgárok Háza” elnevezésű**

**ingatlanban lévő 811. számú, 12.05 m² alapterületű irodahelyiség bérletére**

A berendezés nélküli irodahelyiséget **5 év határozott időtartamra** lehet bérbe venni, az irodahelyiség **kizárólag irodai tevékenységek folytatására (egyesületek részére, alkuszi tevékenységek, pénzügyi tanácsadás folytatására stb.) hasznosítható, kereskedelmi, vagy egyéb szolgáltatói tevékenység abban nem folytatható.**

**Pályázhat:** Minden természetes személy, valamint jogi személy, jogi személyiséggel nem rendelkező gazdálkodó szervezet, aki/amely megfelel a nemzeti vagyonról szóló 2011. évi CXCVI. törvényben (továbbiakban: Nvtv.) foglaltak szerint a nemzeti vagyont hasznosító személlyel/szervezettel szemben fennálló követelményeknek, továbbá amely megfelel az Nvtv. 3.§ (1) bekezdés 1 b) pontjában meghatározott átlátható szervezet feltételeinek.

**A helyiség induló bérleti díja:**

Bruttó 41.391 Ft/hó

**Licitlépcső mértéke:**

Bruttó 500 Ft/hó

**Közmű költség:**

Bruttó 3905 Ft/ m2 /hó, azaz bruttó 47.055 Ft

A közüzemi költségek meghatározása becsült költségáltalánnyal kerül megállapításra, az így előírt összeg ezen közüzemi díjakat tartalmazza: víz, csatorna, villany, fűtés, 12 órás portaszolgálat, őrzés-védés (távfelügyelet nélkül), valamint a közös használatú helyiségek takarításának költségét.

**Pályázat elbírálása:** több pályázó esetén az nyeri el a bérletet, aki/amely a bérleti díjra történő licitálással a legmagasabb bérleti díj megfizetését vállalja.

**Pályázat nyertese által - a szerződés megkötésekor - fizetendő óvadék összege:**

a helyiség havi bruttó bérleti díjának kétszeresét kitevő összeg.

A bérleti díjak a Százhalombatta Város Önkormányzata tulajdonában álló lakások és nem lakás céljára szolgáló helyiségek bérletéről, az önkormányzati tulajdonú lakások lakbéréről szóló 15/2009.(VII.08.) Ör. sz. rendeletben rögzítettek alapján, de legalább minden év február 1-jével a KSH által közzétett, az előző évre megállapított általános fogyasztói árindex mértékével emelkednek.

Az irodahelyiség és annak felszereltségi állapotaa SZÁKOM Nonprofit Kft. munkatársával   
(tel: 06-23/354-733) telefonon történő előzetes egyeztetést követően megtekinthető.

A pályázat nyertese a cég profiljának megfelelő belső tér kialakításához szükséges felújítási és átalakítási munkálatokat az ingatlanon, saját költségén végezhet a hatályos jogszabályi előírások betartása, engedélyek beszerzése mellett. Az ingatlanhoz tartozó terület rendben tartása a bérleti jogviszony ideje alatt bérlő kötelezettsége.

**Pályázat benyújtásának módja, tartalma:**

A pályázatot írásban, zárt borítékban kell benyújtani, amelynek tartalmaznia kell:

* a pályázó nevét, címét,
* a helyiségben végzendő tevékenység megnevezését,
* jogi személy esetében a vállalkozói igazolvány másolatát vagy a cégkivonat másolatát,
* magánszemély esetében személyi igazolvány, lakcímkártya, adókártya másolatát,
* nyilatkozatot, mely szerint az Önkormányzattal szemben bérleti díj, illetve bármely önkormányzati tulajdonú bérlemény után közüzemi díj hátraléka nincs,
* nyilatkozatot arról, hogy a pályázó a pályázati feltételeket elfogadja, és a pályázat nyerteseként hozzájárul neve nyilvánosságra hozatalához.
* Köztartozásokról szóló 30 napnál nem régebbi, Nemzeti Adó- és Vámhivatal által kiállított igazolást.
* Az Önkormányzattal szembeni adóhátralékról szóló nemleges igazolást. (Nullás igazolás)

Amennyiben a pályázó ajánlata nem tartalmazza a pályázati kiírásban felsorolt kötelező mellékleteket, a pályázatot hiánypótlásra felhívás kibocsátása nélkül, a pályázati tárgyalás során érvénytelenné nyilvánítja a pályázati tárgyalás vezetője.

**Pályázat benyújtásának határideje, helye: 2023. május 11. 09:00 óra**

Százhalombattai Polgármesteri Hivatal (Szent István tér 3. I. emelet 127. sz. iroda)

**Pályázatok bontásának ideje, helye: 2023. május 11. 13:00 óra**

Százhalombattai Polgármesteri Hivatal (Szent István tér 3. I. emelet 127. sz. iroda)

**Pályázatból való kizárás**t vonja maga után az, ha a pályázó a pályázati ajánlat elbírálásakor az önkormányzattal szemben adó-, bérleti díj, köztartozása, illetve bármely önkormányzati tulajdonú bérlemény után közüzemi díj hátraléka van.

**Pályázati tárgyalás ideje, helye:** **2023. május 17. 09:00 óra** Százhalombattai Polgármesteri Hivatal (Szent István tér 3. I. emelet 127. sz. iroda)

A pályázati tárgyaláson a pályázónak vagy a meghatalmazottjának megjelennie szükséges.

A pályázattal kapcsolatban bővebb felvilágosítást az érdeklődők a Százhalombattai Polgármesteri Hivatal Pénzügyi és Vagyongazdálkodási Irodáján (I. emelet 127. sz. iroda, tel:23/542-192) dr. Ciordas Ramona vagyongazdálkodási munkatárstól, továbbá a SZÁKOM Nonprofit Kft. munkatársaitól a 23/354-733-as telefonszámon kaphatnak.

Százhalombatta Város Önkormányzata fenntartja magának azt a jogot, hogy a pályázati eljárást indokolás nélkül eredménytelennek minősítse.

A pályázati eljárás egyéb feltételei tekintetében a Százhalombatta Város Önkormányzata tulajdonában álló lakások és nem lakás céljára szolgáló helyiségek bérletéről, az önkormányzati tulajdonú lakások lakbéréről szóló 15/2009. (VII.08.) önkormányzati rendelet szerint kell eljárni.

**Százhalombattai Polgármesteri Hivatal**